《读四家诗选四首 其二 永叔》
宋代·李纲

庐陵间世才，妙手归大匠。文章振古风，独立无与两。

诗篇尤藻丽，句法含万象。平夷谢雕镌，醇厚如酝酿。

温温廊庙姿，不作穷愁相。平生蹈难危，利口困谗谤。

终焉自光明，学者共师仰。每诗必言归，耕钓箕颍上。

但欲风波息，岂是事高尚。收身及未老，六一聊隐放。

九原如可作，非公复谁向。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。